Ei ollut suunnitelmaa, agenttia tai rahaa.
Matkustin Quebecista Hollywoodiin jahdatakseni unelmaa.
Nuorena näyttelijänä kuulee jatkuvasti tarinoita ihmisistä-
jotka ottavat riskin, lähtevät Hollywoodiin ja onnistuvat.
Moni tuntee tarinat Lana Turnerista töissä apteekissa-
ja etelävaltioista tulleesta Ava Gardnerista. Heistä tuli tähtiä.
Harvey, läski poika Queensista, sai yhtäkkiä valtaa-
katseli Lana Turneria ja Ava Gardneria ja pohti-
että pääsisi ehkä sänkyyn heidän kanssaan.
Hän käytti hyväkseen naisten unelmia. Se on suurta valtaa.
Kun tämä mahtimies tuli elämääni, luulin, että hän tekee tähtiä.
Ajattelin, että tämä olisi suuri hetkeni.
Sellaisesta kuulee, ja luulin, että se tapahtuisi minulle.
Harvey Weinstein, mies menestys- elokuvien takana, pyytää anteeksi.
The New York Times kertoo vuosien syytöksistä.
Alaiset ja näyttelijät syyttävät häntä seksuaalisesta häirinnästä.
Gwyneth Paltrow, Angelina Jolie... Lista vain jatkaa kasvamistaan.
Järkyttävä tieto liittyen Harvey Weinsteinin juttuun.
Kolme naista syyttää Weinsteinia raiskauksista.
Lähes 80 naista syyttää Weinsteinia.
25. TOUKOKUUTA 2018
Kuten näette, Harvey Weinstein ei voi välttää valokeiloja-
kun hän ilmoittautuu poliisille lähellä Tribecan toimistoaan.
Syytökset kattavat koko uran. Miten hän sai jatkaa niin kauan?
Miksi tämä kesti niin kauan? - Tämä on varmasti nöyryyttävää.
Hän ei ole tottunut tällaiseen mediaan. Hän kiistää syytökset.
Herra Weinstein aikoo vastata olevansa syytön.
Esitämme pian, että syytökset hylätään.
Ne ovat perustuslaillisesti virheellisiä.
Mielestämme todistusaineisto ei tue syytteitä-
ja uskomme, että herra Weinstein vapautetaan syytteistä.
Oliko tekoihin yhteinen suostumus?
Herra Weinsteinin mukaan seksiin on aina ollut yhteinen suostumus.
Paljon kiitoksia.
Hän uskoo puhuvansa totta siinä, että seksiin olisi ollut suostumus.
Jos hän sai haluamansa-
sillä ei ole mitään väliä, mitä se vaati.
Hän uskoi, että jos sai haluamansa, siihen oli yhteinen suostumus.
Opiskelin psykologiaa ja filosofiaa Buffalon yliopistossa.
Eräs tuttu soitti ja kysyi-
haluaisinko olla Fleetwood Macin keikalla töissä takahuoneessa.
Buffalo oli tärkeä keikkakaupunki. Harvey oli alueen isoin promoottori.
Jos julkaisi levyn, piti jutella Harveyn kanssa.
Tapasin hänet Buffalon yliopistolla. Tein töitä yliopiston lehdelle.
Kun aloin valokuvata heille-
käsitin, että he menestyivät ja etenivät urallaan.
Harvey oli tähti ja Corky tunsi bisneksen.
Harvey halusi kaikkien tuntevan hänet. Halusi valtaa ja mainetta.
Hän ei hyväksynyt kielteisiä vastauksia.
Sellainen hän oli. Hän ei hyväksynyt kielteisiä vastauksia.
Tapasin Harveyn ensimmäistä kertaa keikan takahuoneessa.
Kaikilla oli kiireitä-
ja muistan, kun hän katsoi minua. Hymyilin hänelle.
Hän oli hurmaava mies. Hän vaikutti hyvin vilpittömältä.
En olisi tuntenut häneen fyysistä vetoa-
mutta hän oli hyvin hurmaava.
Hän kysyi, mistä pidän. Sanoin rakastavani elokuvia.
Hän sanoi aikovansa elokuva-alalle Bob-veljensä kanssa-
ja että se työ voisi kiinnostaa minua.
Hän kertoi Miramaxista. He aikoivat nimetä yhtiön-
vanhempiensa Miriam ja Max Weinsteinin mukaan.
Hän halusi sille alalle.
Hänen kiinnostuksensa oli aitoa.
Pidän ihmisistä, jotka rakastavat työtään-
ja saavat palkkaa kiinnostuksensa kohteesta.
Harvey oli kunnianhimoinen.
Saattoi sanoa, että hänen menestymisen nälkänsä-
ja unelmansa tehdä elokuvia eivät pitäisi häntä Buffalossa.
Hän aikoi puhua New Yorkissa elokuvan levittämisestä.
Hän pyysi minua mukaan. Vastasin heti myöntävästi.
Olimme hotellissa Keskuspuiston luona.
Odotin aulassa, kun hän kirjautui sisälle.
Hän sanoi, että oli tapahtunut virhe. Huoneita onkin vain yksi.
Katsoin häntä ja sanoin, että hänen pitäisi nukkua tuolissa.
Se ei vaikuttanut iskemiseltä-
ja pahimmassa tapauksessa hän voisi väittää maanneensa kanssani.
Se ei olisi häirinnyt minua.
Pukeuduin t-paitaan ja sortseihin ja menin nukkumaan.
Yhtäkkiä Harvey tuli alastomana viereeni.
Sanoin: "Harvey." Työnsin hänet pois.
Aluksi hän yritti imarrella minua.
"Haluatko tehdä minusta vihollisesi viidestä minuutista aikaasi?"
Hän painosti ja painosti.
Ja hän on iso mies.
Minä painan 45 kiloa. Painoin silloin ehkä 50 kiloa.
En osaa selittää sitä.
Ajattelin vain, että jos pitäisin suuni kiinni-
se olisi ohi muutamassa minuutissa.
En halunnut häneltä mitään.
En lyönyt häntä. En yrittänyt repiä häneltä silmiä päästä.
Mutta sanoin "ei" ja työnsin häntä pois.
Useaan kertaan. Ja sitten lopetin.
Olin hyvin peloissani.
Palasin Buffaloon. En kertonut kenellekään.
Hän sanoi aina hallitsevansa poliisia-
koska poliisit järjestivät keikoille turvatoimia.
Hänellä oli vaikutusvaltaa ja rahaa.
Hän ilmoitteli lehdissä paljon. Kukaan ei olisi uskonut minua.
Jälkiseuraukset ovat pahimpia.
Miten sellainen vaikuttaa tärkeisiin ihmissuhteisiin-
eivätkä ihmiset tiedä syytä.
Se on...
Se vie ihmiseltä jotain.
En ikinä pitänyt musiikkialasta tai konserttien järjestämisestä.
Olen alusta asti puhunut elokuvista.
Urani alussa minulle sanottiin, että minun pitäisi luopua unelmistani.
Ettei siitä tule mitään. Ja että se on mahdotonta.
On pakko uskoa itseensä, pitää olla sitkeä ja omistautunut.
Muistan, kun tapasimme ja mietin, ettei hän voi olla aito.
Hän oli karikatyyri-
mogulista, joita ei ole ollut vuosikymmeniin.
Muistan lapsena lukeneeni moguleista, kuten Harry Cohen-
ja ajattelin, että olisi hienoa olla heillä töissä-
ja niin siinä sitten kävi.
Menin Miramaxiin talousjohtajan työhaastatteluun.
Olin ensin Bobin seurassa. Harvey tuli sisään ja kysyi: "Kuka hän on?"
Bob sanoi: "Haastattelen Schmidtia."
Harvey katsoi minua: "Saat paikan."
Pidin siitä, että Bobin ja Harveyn luokse saattoi mennä idean kanssa.
Jos idea oli heidän mielestään hyvä, se toteutui.
Sen sai toteuttaa. Se oli jännittävää.
SEKSIÄ, VALHEITA JA VIDEONAUHAA
Veljeni ja minä päätämme, -
rahoitammeko vai ostammeko elokuvan.
Ostamme ja rahoitamme monia elokuvia hyväksyntämme perusteella.
Ei tarvitse odottaa johtokuntien kokoontumisia. Pidämme siitä.
Miramaxissa ei ole painetta siitä, että koko ajan pitäisi kasvaa.
Voimme tehdä, mitä haluamme. Ja jos voitto on ensi vuonna pienempi-
niin sama se. Kunhan teimme hyvää työtä.
Hänellä oli ilmiömäinen markkinointitaju.
Hän saattoi tehdä ihan uudenlaisia asioita-
koska hän teki töitä upeiden ihmisten ja projektien kanssa.
Hän oli loistokas.
Elokuvat ja mahdollisuudet tehdä niitä olivat upeita-
ja Miramax oli yksi harvoista, jotka tekivät sitä.
He muuttivat käsitystä indie-elokuvista-
ja niiden yleisöjen koosta. Se oli hienoa.
Me olimme helvetin hyviä tuolloin, jos niin saa sanoa.
Se piti paikkansa, ja se oli hienoa.
Eräänä iltana yksi Harveyn avustajista sanoi:
"Tule katselusaliin matkallasi töihin."
Valot sammuivat.
Elokuva oli "Cinema Paradiso".
Lopussa pikkupojasta tulee vanhus-
joka katselee teatterissa mustavalkoisia elokuvia.
Se liikutti meitä kaikkia.
Valot syttyivät, eikä salissa ollut kuivaa silmää.
Harvey ja Bob tulivat alas eteemme ja kysyivät, mitä mieltä olemme.
"Miten niin? Katsokaa meitä. Teidän pitää hankkia tämä leffa."
Ja he ostivat sen. Se oli suuri käännekohta.
"Seksiä, valheita ja videonauhaa" ja "Minun elämäni" tehtiin silloin.
Ne kolme elokuvaa muuttivat meillä kaiken.
Ne elokuvat edustivat röyhkeyttä, itseluottamusta ja riskinottoa-
eli piirteitä, joista Miramax, Harvey ja Bob tunnettiin.
Alaiseni ja minä osaisimme tehdä unissamme sen, mitä studiot tekevät.
Miramaxin pitää aina tehdä jotain uutta.
Vähän kuin Star Trekissä uskaltauduttiin uuteen maailmaan.
Miramaxin salaisuus ei ole markkinointi, vaan kirjoitettu sana.
Disney on ostanut Miramaxin, vaikka pari vaikuttaa epätavanomaiselta.
Miramax on menestynyt upeasti.
Saamme tehdä omanlaisiamme elokuvia heidän resursseillaan.
TOUKOKUU 1993
Disney osti Miramaxin sen menestyksen vuoksi.
Disney oli näkymätön.
Harvey ja Bob saivat vapaat kädet.
He osasivat hommansa. Disney antoi heidän tehdä juttuaan.
Harvey ja Bob saattoivat uhkapelata muiden rahoilla. Sen he osasivat.
Parhaimmillaan Harvey oli hurmaava, hauska ja taitava.
Pahimmillaan Harvey oli hirviö, jota ei saanut suututtaa.
Hän oli sotaherra, joka herätti pelkoa ilkeillä metodeillaan.
Meillä on kaikilla ollut hankalia pomoja, mutta tämä oli vaikeampaa.
Hän oli kovempi miehiä kohtaan.
Väistin paria tuhkakuppia. Toinen oli marmoria.
Jos hänen tielleen asettui, kohteli hän kaikkia huonosti.
Miramax ja Harvey mursivat monia.
Sellaista se vain oli. Joko sitä kesti tai lähti pois.
Miramax rakentui energisyydellä ja sääntöjä rikkomalla.
Ja se sopii, jos sen tekee ammattimaisesti ja kunnioittavasti-
ja rikkoo vain alan sääntöjä.
Se ei sovi, jos se on ahdistelua-
ja ahdistelua oli kaikkialla.
Tiesimme, että Harvey petti vaimoaan.
Luulimme, että siinä oli kaikki, mutta ajan myötä asia muuttui.
Eräs nuori nainen, ystäväni, jonka olin tuonut yhtiöön-
ja joka oli fiksu ja taitava. Hän sai työn, vaikka kilpailu oli kova.
Eräänä päivänä se avustaja ei enää palannut töihin. En tiennyt syytä.
Jututin väkeä toisella osastolla, missä avustaja oli myös töissä-
ja he kertoivat hyssytellyn tarinan siitä-
mitä oli ehkä tapahtunut.
Hän oli vienyt Harveylle käsikirjoitusta New Yorkiin-
ja sitten oli tapahtunut erittäin-
ikävä asia.
Yksi tehtävistäni oli avata Bobin posti.
Ei ollut epätavallista saada postia lakitoimistoilta.
Mutta tämä kirje ei ollut tavanomainen.
Siinä kirjeessä ilmoitettiin-
että Harveya vastaan aiotaan nostaa syyte seksuaalisesta häirinnästä.
Luin kirjeen kolme, neljä kertaa-
kunnes suutuin kunnolla.
Sitten täytyy tehdä valinta. Joko sen jättää vaille huomiota...
En ole sellainen.
Menin sisään ja annoin hänelle hänen postinsa-
joka hänen piti käydä läpi-
ja lopulta annoin hänelle kirjeen syyttäjältä.
Nainen allekirjoitti salassapito- sopimuksen ja sai maksun.
Se tapahtui parin päivän kuluessa.
Lähdin pian sen jälkeen. Kun lähdin Bobin toimistosta-
osoitin häntä sormellani ja sanoin: "Minä häivyn, veljesi on sika."
Minun on vaikea hyväksyä sitä, etten irtisanoutunut-
kun ystävääni ahdisteltiin seksuaalisesti.
Minun on elettävä sen asian kanssa.
Näytän hämmentyneeltä ensimmäisillä Cannesin elokuvajuhlillani.
Harvey ja minä huviveneellä.
Minä toimistolla. Näytän 12-vuotiaalta. Vähän ennen lähtöäni.
Kun Harvey tuli Englantiin, hän teki töitä Savoy-hotellilla.
Avustajan piti herättää hänet. Se tarkoitti tappelua sängynlaidalla.
Hän kävi suihkussa. Paikalla piti olla, kun hän oli alasti.
Hän sanoi, että minun piti hyväksyä asia, enkä saisi sievistellä.
Hänellä ei ollut aikaa huolehtia tunteistani.
23-vuotiaana ekassa työpaikassa sitä uskoo muita.
Ajattelin, että hän oli tärkeä henkilö-
ja että hänellä ei ole aikaa pukeutua housuihin, kun oli väsynyt.
Hän pyysi hierontaa, mutta olin nenäkäs ja sanoin hänelle vastaan.
En ollut peloissani, mutta oli henkisesti uuvuttavaa-
koska kamppailin koko ajan pitääkseni päätä pinnan yläpuolella.
Mutta se oli jännittävä ympäristö.
Aterioimme Sean Conneryn ja Leonardo DiCaprion kanssa.
Hänen energiansa sai tuntumaan siltä kuin olisi maailman napa.
VENETSIA, ITALIA 1998
Olin vasta palkannut avustajan. Kun haastattelin väkeä-
varoitin, että Harvey käyttäytyy sopimattomasti.
Jos hänelle on karkea, kaikki menee hyvin. Se oli kokemukseni.
Illalla kollegani oli ensimmäistä iltaa kahden hänen kanssaan-
ja Harvey yritti raiskata hänet. Hän kertoi sen seuraavana päivänä.
Se oli varmaankin järkyttävin koskaan saamani uutinen-
ja menin heti jututtamaan Harveya.
Hän ei kertonut minulle mitään-
ja hän vannoi vaimonsa Even ja lastensa henkien nimeen-
mikä oli minulle syyllisyyden myöntäminen-
koska olin kuullut hänen tekevän niin päästäkseen pulasta.
Se oli hänen hätävalheensa ongelmatilanteissa.
En tiennyt, mitä tehdä.
Meillä ei ollut todisteita ja palasimme Englantiin.
Nainen ei halunnut puhua poliisille. Kunnioitin toivetta.
Kun irtisanouduin, minulle tulvi puheluita Harveylta-
ja New Yorkin toimiston johtoportaalta.
Taisin saada 17-18 viestiä. Sitä jatkui koko yön ajan.
Tuntui, että olin vaarassa ja että tarvitsisin ehkä todisteita.
Saatte kuulla ne.
Zelda, tässä on Harvey. Haluaisin tavata sinut tänä iltana-
jotta voisimme miettiä, miten tekisimme teidät tyytyväisiksi.
Olen ollut hyvin lojaali. Kaipaan apuasi asian selvittämisessä.
Soittaisitko minulle, pyydän sinua.
Harvey tässä taas. Yritän vielä myöhemmin. Puhutaan pian.
Toivon, että voidaan selvittää asiat rauhallisesti.
Harvey tässä. Kertoisitko, mitä on meneillään.
Tämä on tärkeää, joten soita minulle.
Soita minulle toimistolle. Kiitos.
Kirjoitan mediasta ja viestinnästä The New Yorkerille.
Haluan kertoa tarinan Hollywoodista yksilön kautta.
Päätimme kirjoittaa Harvey Weinsteinista.
Olin kiinnostunut vallasta ja vallan väärinkäytöstä-
ja olin kuullut tarinoita hänen vallan väärinkäytöstään.
Olin toki kuullut ja nähnyt hänen olevan todella lahjakas.
Olin paljon hänen kanssaan kahden kesken. Tarkkailin myös häntä.
Todistin tapausta-
jossa hän yritti raiskata Miramaxin naispuolisen työntekijän.
Tapahtuma oli väkivaltainen ja pelottava.
Hän puhui Harveyn avustajan Zelda Perkinsin kanssa-
ja Harvey maksoi 250 000 dollaria salassapitosopimuksesta.
23. LOKAKUUTA 1998
Yritin selvittää, miten voisin järjestää asiat.
Käsitykseni mukaan olisi oikein pyytää todella suurta summaa-
joka vastaisi rikoksen suuruutta.
Se maksu osoittaisi, miten syyllinen hän on.
"Kirjoitan sopiakseni työsuhteesi päättymisestä Miramaxissa."
Heidän toiveensa oli yksinkertainen.
Emme ikinä saisi puhua mistään-
Miramaxiin, Harveyn, Bobiin ja tapahtumaan liittyvästä.
Sopimusteksti muuttui synkäksi-
koska asian käsittely terapeutin kanssa kiellettiin.
Tai terapeutin pitäisi allekirjoittaa salassapitosopimus.
Jos terapeutti rikkoisi sopimuksen, me olisimme siitä vastuussa.
Me rikkoisimme silloin sopimusta.
Siinä sanotaan myös, että jos asiasta nousee oikeusjuttu-
meidän pitäisi avustaa Miramaxia.
Meitä uhattiin joka suunnalta.
Ken Auletta löysi minut Guatemalasta.
Hän soitti kännykkääni ja olin kauhuissani.
Luulin päätyväni vankilaan, jos rikkoisin sopimuksen.
Uskoin, hänen tehneen sen, mutta kukaan ei halunnut sanoa sitä.
Kuulin tarinoita, jotka saattoi sivuuttaa huhuina.
Tarvitsimme todisteita, joten jätimme Zeldan osuuden pois.
Se oli turhauttavaa, koska tiesin, että hän oli peto-
ja että hän tekisi sen uudelleen.
Olin tekemisissä mallin kanssa, joka otti minut siipensä alle.
Hän kutsui minut juhliin-
missä istuin Harvey Weinsteinin kanssa pöydässä tuntematta häntä.
Hän oli rento ja jutteli elämästään pikkukaupungissa.
Hän puhui intohimoisesti alastamme niin kuin elokuvanörtti.
Hän rakasti tarinankertomista ja oli ylpeä työstään.
Hän oli varma, että pärjäisin hyvin ja että hän voisi auttaa minua.
Uskoin vilpittömästi, että hän oli nero-
joka löytäisi jonkun Gwyneth Paltrow'n kaltaisen.
Olimme lähdössä, ja hän sanoi: "Juttumme jäi kesken."
"Jutellaan tulevaisuudestasi. Saanko sinulta kyydin hotellille?"
Hän kysyi, että haluaisinko jatkaa juttua hänen sviitissään-
ja vaikka kello oli paljon, ajattelin:
"Joko kieltäydyn ja lähden kotiin tai lähden tapaamiseen."
Tiesin, että riski oli olemassa, mutta ihminen ottaa riskejä-
kun on nuori ja toiveikas ja yrittää pärjätä vaikealla alalla. Suostuin.
Hän ei halunnut enää puhua työstä-
ja kietoi käsivartensa vyötärölleni kuin olisimme vanhoja ystäviä.
Ja hän sanoi: "Kaikki on hyvin. Olemme ystäviä, eikö?"
Hän riisui paitansa ja ehdotti minulle samaa.
Sanoin, että minulla oli poikaystävä, ja hän sanoi:
"Olen aviossa. Se ei tarkoita mitään. Kaikki tekevät tällaista."
Hän puhui näyttelijättäristä, jotka olivat olleet hänen elokuvissaan-
ihan kuin olisimme kaikki ystäviä ja tämä oli vain osa Hollywoodia.
Vaikutti epätodennäköiseltä-
että kaikki ne naiset olisivat ylittäneet rajan saadakseen töitä.
Me neuvottelimme oudosti siitä, mitä olisin valmis tekemään.
Halusin vain lähteä pois, mutta en halunnut järkyttää häntä.
Hän meni makaamaan sängylle-
ja seisoin hänen toisella puolellaan-
kumarruin hänen ylleen ja esitin olevani kiinnostunut hieronnasta.
Sanoin, että minun piti lähteä ja että minua odotettiin.
Keksin jonkin tekosyyn. Hän saattoi minut ovelle-
ja käyttäytyi kuin olisin läpäissyt jonkin kokeen-
ja hän aikoi katsoa, mitä minulle voisi ilmaantua.
Adrenaliini kuohui minussa.
Minusta tuntui kuin olisin paennut uhkaavasta tilanteesta.
Minun olisi pitänyt pysyä etäällä hänestä silloin-
mutta uskoin tulevaisuuteeni.
Olin jo torjunut hänet. Hän tiesi, etten makaisi hänen kanssaan.
Minulla oli perusteet toivoa-
että hän vain halusi auttaa minua.
Halusin vimmatusti uskoa siihen.
Juliette Binoche, "Englantilainen potilas".
Anthony Minghella.
Oscarin saa "Englantilainen potilas".
"Englantilainen potilas" myy hyvin. Elokuva voitti yhdeksän Oscaria.
Roberto!
Weinsteinit ovat taas voittaneet Oscareita.
Harvey oli keskittynyt Oscareihin.
Hän ymmärsi Oscar-voittajien taloudellisen arvon.
Harvey loi ensimmäisensä Oscar-asiantuntijoiden tiimin.
Elokuviamme oli ehdolla kymmenenä perättäisenä vuonna. Ei sattumalta.
Siunausta, Weinstein-veljekset. - Harvey uskoi meihin.
Harveya kiitettiin enemmän kuin Jumalaa.
Juhlat, lahjat akatemian jäsenille...
Yksityisnäytökset elokuvantekijöiden kanssa ja ylelliset ateriat.
Harvey loi sellaisen.
Joku kutsuisi sitä ahmimiseksi, mikä näkyi ulkonäössä-
mutta se näkyi kaikessa.
Hän halusi aina lisää. Lisää lehdistöä, myyntiä-
hyviä kritiikkejä, elokuvia, tähtiä, juhlia... Lisää ja lisää.
Haluan kiittää Harvey Weinsteinia.
Se on uuvuttavaa ja kertoo tyhjiön täyttämisestä.
"Rakastunut Shakespeare."
Kyse on vallasta. Harveyn ura on vaikutusvallan ja mahdin keräämistä.
Hän käytti itsestään nimitystä "kaupungin seriffi".
Vihaa ja vallan väärinkäyttöä ei voi erottaa neroudesta. Se on traagista.
Kiitos, Mark Gill ja Marcy Granata, loistava markkinointiduo.
Eniten minua inspiroi veljeni Bob, kumppanini ja paras ystäväni.
Weinstein-veljille perhe on kaikki kaikessa niin kuin mafialle.
Ironista on, että pahimmat riidat olivat Harveyn ja Bobin välisiä.
Veljien väliin ei saanut mennä.
He olivat lojaaleja ja samaan aikaan uhkasivat tappaa toisensa.
Harvey oli räjähdysaltis. Hän kertoi aina suoraan, mitä ajatteli.
Bobista ei koskaan osannut sanoa.
Bob kiehui pinnan alla.
Hän hillitsi itsensä paremmin.
"Älä kysy minulta sitä."
Bob oli ujompi ja sosiaalisesti kömpelömpi.
Samaan aikaan Bob oli enemmän oikea ihminen kuin Harvey.
Bobilla on oikeita ystäviä. Hän käy katsomassa pelejä ja pitää hauskaa.
Harveylla ei ole sellaisia ihmissuhteita.
Harvey tekee aina töitä. Ainakin Harvey Weinstein-roolin työtä.
Minä synnyin Brooklynissä. Sitten muutin Queensiin.
Asuimme kerrostaloyhtiössä nimeltä Electchester-
ja meillä oli oikein hyvä lapsuus.
Tässä on Harvey rusetin ja hörökorvien kera. Näyttää iloiselta.
Kaikki näyttävät iloisilta. Kuuban ohjuskriisi taisi tulla myöhemmin.
Hän ei ollut kovin sosiaalinen, vaan ulkopuolinen.
Hän ei näytellyt tai urheillut. Hän ei erottunut joukosta.
Vasta yliopistossa-
hän sai inhottavan tyypin maineen.
Ihmisiä häiritsi, koska hän oli kuin Kummisetä.
Hän oli epävarma ulkonäkönsä puolesta. Hän luuli olevansa ruma.
Harvey oli riidanhaluinen ja uskoi taistelevansa järjestelmää vastaan.
Tunnen yhä olevani altavastaaja.
Siltä minusta tuntui nuorena ja edelleenkin joskus.
Siksi teen mielelläni elokuvia altavastaajista.
Hän sai asioita aikaan ja pelotti ihmisiä niin kuin gangsteri.
Hän ei esittänyt, vaan tarkoitti sanojaan kuten Kippari-Kalle.
Hän halusi osoittaa, että oli maailman valtias.
Hän olikin sitä independent-elokuvien alalla.
Tuolloin New Yorkissa oli juhlia joka ilta.
Juhlia hajuvesille, kirjoille, ensi-illoille ja tv-ensi-illoille.
Se oli suurten juhlien aikaa.
Näin kaupungin johtoa melkein joka ilta.
Trump ja Harvey olivat usein samoissa juhlissa.
Tuolloin Miramaxilla oli paljon projekteja käynnissä.
Paljon julkkiksia. Kaikki halusivat mukaan.
"Pulp Fiction" -leffan neula sydämeen-kohtaus on nerokas.
Harvey Weinsteinilla oli hyvä maku. Hyviä leffoja.
Oli aika mieletöntä.
Älä nyt.
Hän ymmärsi hyvän materiaalin päälle.
1990-luvulla Harvey loi uudelleen elokuvastudioiden ajan romantiikkaa.
Se tarjosi amerikkalaisen sadun siitä-
miten tähdeksi ja taiteilijaksi tullaan.
Moni tulee elokuva-alalle sellaisen haaveen takia.
Ja Harvey oli kuin polku sitä kohti.
Miramax oli kaiken huippu ja Harvey sai asioita aikaan.
Näyttelijät saivat hyviä rooleja.
Se oli jännittävää aikaa nuorelle näyttelijälle.
Se oli jännittävää aikaa.
Hei. Minä olen Paz. Hauska tavata.
Monien muiden alalla olevien tapaan kuvittelin-
että näyttelijät makasivat Harveyn kanssa uransa takia.
Eivät siksi, että olisivat rakastuneet häneen.
Minä oletin, että monet näyttelijättäret tekivät sitä.
Se ei ole omituista minun näkökulmastani.
Harveysta tihkui valtaa.
Vaikutusvaltaisille miehille naiset ovat osa juttua.
Naiset seuraavat valtaa. Valta vetoaa heihin.
Ihan kuin valo yöperhosiin.
Minulla on silmäsairaus.
En näe ylös, alas tai sivuille. Olen myös hämäräsokea.
Olen tehnyt paljon töitä, etten näyttäisi sokealta.
Olin menossa lukemaan roolia varten.
Hän ojensi minulle käsikirjoituksen ja pyysi minua lukemaan neljä sivua.
Tapasin yhden suurimmista Hollywood- vaikuttajista. Olin imarreltu.
Ymmärsin, että se oli etuoikeus.
Pelkäsin häntä ja hänen mahtiaan.
Hän oli fyysisesti vastenmielinen.
Mutta muita näyttelijöitä pyöri hänen ympärillään-
joten arvelin, että sellainen oli tapana.
Hän kysyi, halusinko kyydin kotiin. Suostuin.
Harvey kutsui minut päivälliselle. Se oli ihana ilta.
Leonardo DiCaprio istui pöydässämme. Hän oli ihana.
Juhlat jatkuivat Harveyn hotellissa.
Kun olin autossa, minusta alkoi tuntua oudolta.
Miksi en kulkenut kimppakyydillä?
Meidän piti syödä Beverly Hills-hotellissa.
Vastaanotossa sanoin, että tulin tapaamaan Harvey Weinsteinia.
Herra Weinstein halusi tavata yläkerrassa.
Hän kysyi, joisimmeko drinkit minun huoneessani-
ja pelkäsin liikaa kieltäytyäkseni.
Menimme huoneeseeni-
ja siitä tuli epämukavaa todella pian.
Olin hyvin iloinen, koska ajattelin, että nyt urani lähtee nousuun.
Minä tekisin töitä isolle studiolle ja merkittävälle alan ihmiselle.
Tästä on hankala puhua, mutta minä yritän.
Olin varmaankin vähän järkyttynyt-
että olin tilanteessa, mistä en päässyt pois.
"Hetkinen." Hän nousi ylös. "Haluan vielä yhden asian sinulta."
Hän sanoi: "Haluan nähdä rintasi." Sanoin: "En tee sellaista."
"Niskani on jäykkänä. Voisitko hieroa hartioitani?"
"Niskani on jumissa." Sanoin: "Kamalaa."
"Voin pyytää tänne hierojan. Tunnen hyvän hierojan."
Hän katosi makuuhuoneeseen.
Hän sanoi: "Ei, Rosanna." Hän otti minua kädestä.
Hän tarttui minua kädestä. Hänellä oli erektio.
Peruutin ja hän sanoi: "Teet nyt ison virheen."
"Ne ovat rintasi. Tiedätkö, kuka minä olen?"
Sanoin: "Kyllä." Hän kysyi: "Tiedätkö, kuka minä olen?"
Hieroin häntä kamalan huonosti ja näin-
että hieronnallani oli suurempi vaikutus kuin olin odottanut.
Eloonjäämisvaistoni heräsi ja häivyin sieltä.
"Voin joko luoda urasi tai järjestän niin, ettet ikinä tee alalla töitä."
"Näytä siis rintasi." Sanoin: "En tee sellaista."
Hän sanoi: "Paikat on lukittu. Et pääse ulos tuota kautta."
Hän osoitti ohitseen porraskäytävän ovelle.
En tiennyt, avaisiko kukaan ovea tai tulisiko hän etsimään minua.
Hän tiesi, että olin hämäräsokea.
Ja porraskäytävä oli aivan pimeä.
Hän nosti mekkoni. Olin kauhuissani.
En tehnyt vastarintaa.
Sitä jähmettyy ja toivoo vain, että se loppuisi.
Sitä pelkää, että sattuu.
Kun lukee raiskauksista-
niissä kerrotaan, että tyttö huutaa "ei" ja tekee vastarintaa-
mutta se ei ole aivan totta.
Hän nujersi minut-
niin, ettei ulospääsyä ollut.
Harvey suoritti minulle suuseksiä.
Hän pakotti minut siihen.
Ilman suostumustani.
En tiennyt, mitä tehdä-
ja pelkäsin, että hän raiskaisi minut.
Pelkäsin sitä, että hän nousisi päälleni.
Joten jähmetyin aloilleni. Aloin ajatella jotain muuta.
Ihan kuin olisin leijunut kroppani yllä samalla kun se tapahtui.
Tämä tapahtuu, ja sitten se on ohi-
enkä ikinä ajattele... suljen sen jotenkin minusta pois.
Pieni latinalaisamerikkalainen huoltomies kysyi:
"Tuletko 4. kerroksesta?"
Hän masturboi. Loppuun asti.
Tiesin, että ongelmia tulisi, koska en osallistunut siihen.
Kun yritin kertoa asiasta, minun käskettiin vaieta.
En puhunut poliisille, olin kauhusta kankea. Hän olisi tuhonnut minut.
Sanoisi, että siihen oli suostumus ja että olisin valehteleva huora.
Muistan, että kun lähdin-
alhaalla oli hänen alaisiin, jotka odottivat päästäkseen sisään.
En tiedä, mitä he ajattelivat tai tiesivät.
Matkustin usein Harveyn kanssa. Kerran tein virheen. Hän sanoi:
"Olet tarpeeksi fiksu ollaksesi minä."
"Ellet halua olla minä, tuhlaat aikaasi."
"Mene ja nai joku rikas jutskupaska, jos osaat vain tehdä vauvoja."
Kun on alainen-
ei saa kyseenalaistaa pomonsa tarkoitusperiä.
Olisin saanut potkut.
Kun Harvey tapasi naisia, meidät muut lähetettiin pois siksi ajaksi.
Luulin, että tapaamiset kuuluivat sopimukseen.
Hotellihuoneeni ovelleni koputettiin-
ja siellä seisoi nainen, joka vapisi ja itki.
Kutsuin hänet sisään ja kysyin, mikä oli vialla.
Kesti hetken ennen kuin nainen alkoi puhua, ja sitten hän kertoi-
että hänet oli pakotettu hieromaan Harveya.
Minun piti tehdä jotain.
Nostin kanteen, jota myöhemmin sanottiin "muistioksi".
Minä toivoin-
että kirjoittamalla omat ja muiden kokemukset ylös-
niiden lukija ei voisi kääntää niille selkäänsä.
Aloitin työt tiedotuksessa, joten näin, miten skandaaleja peiteltiin.
Harveyn lähin väki hoiteli asianajajat ja sopimukset.
Osallisuus ei tarkoita varsinaista osallistumista.
Vaikenemalla on mielestäni myös syyllinen.
Miksi tekisi sellaista? Rahan vallan takia.
On helpompaa mennä virran mukana-
eikä keikuttaa venettä, koska kaikki saivat osansa kakusta.
Hollywood-yhteisön rikoskumppanuuteen-
syyllistyivät agentit, studiojohtajat, tuottajat-
näyttelijät ja alaiset.
Kokemukseni Harveyn kanssa on niin ristiriitainen.
Elän paremmin, koska olen tehnyt töitä hänen kanssaan.
Ne, jotka nousivat siihen junaan, saivat siltä paljon.
Matkustimme upeisiin paikkoihin ja koimme upeita asioita.
Nyt me tunnemme syyllisyyttä siitä-
että olemme kokeneet positiivisia asioita-
koska samaan aikaan toiset kokivat negatiivisia asioita.
Minä en todistanut Harveyn sopimatonta käytöstä.
Mutta kuulin todellakin huhuja-
että Harveyn kanssa maattiin parempien roolien toivossa.
Niistä, jotka saivat isoja rooleja, juoruiltiin.
Sanottiin: "Hän makasi Harveyn kanssa saadakseen sen roolin."
Harveya ei ikinä mainittu tekijänä.
Nainen mainittiin aina aktiivisena.
"Hän otti suihin Harveylta, hän pani Harveya."
Kului muutama vuosi-
ja olin hyväksynyt sen, mitä oli tapahtunut ja miten olin toiminut.
Soitin puolen vuoden tai vuoden välein kertoakseni-
että olin saanut roolin, joka meni oikein hyvin-
ja olin yhteydessä kuten pyydettyä.
Eräässä vaiheessa hänen piti olla Toronton elokuvafestivaaleilla-
ja hän ehdotti, että piipahtaisin siellä.
Olin puhunut hänen avustajansa kanssa-
joka pyysi, että tapaisin heidät hänen huoneessaan ennen ruokaa-
koska hän oli menossa jonnekin syömään. Mahtuisin johonkin väliin.
Se vaikutti reilulta kaikesta tapahtuneesta huolimatta-
koska olin tehnyt selväksi, etten ollut sellainen näyttelijä.
Nuori avustaja avasi oven. Hän näytti vähän hermostuneelta.
Hän lähti ja sulki oven takanaan.
Harvey tuli kylpyhuoneesta ilman housuja.
Hänen paitansa peitti hänen lantionsa.
Minä olin hyvin hämmentynyt, kuten voitte kuvitella-
ja myös hermostunut-
koska häntä painoi jokin asia, joka ei liittynyt minuun.
Sanoin heti-
että nyt oli huono ajankohta, koska hän oli lähdössä ulos-
ja että tämä pitäisi tehdä jokin toinen päivä. Peruutin ovea kohti.
Hän ärsyyntyi ja sanoi:
"Nyt kun olet täällä, jutellaan hetki."
Hän pyysi minua seuraamaan häntä kylppäriin-
ja sanoin, ettei nyt ole hyvä ajankohta ja lupasin palata.
Hän vaati, että jäisin-
ja vaikka sydämeni takoi-
ja tunsin olevani vaarassa-
jäin, koska arvelin lähtemisen olevan pahempi juttu.
Seurasin häntä kylpyhuoneeseen.
Pytyn kansi oli hajalla.
Näytti siltä, että se oli hajotettu kolmeen palaan-
ja istuimella oli verta.
Hän pyysi, että katsoisin peiliä ja sanoi, että halusi katsella minua.
Hän laski kätensä niskalleni-
ja piteli minua paikoillaan, jotta katsoisin peilikuvaani-
ja hän alkoi kosketella itseään takanani.
Muistan, että se oli kuin kohtaus huonosta elokuvasta-
koska oli vaikea uskoa, että minä olin siinä.
Mutta muistan, että näin hänet oikean olkapääni yli.
Ja muistan ajatelleeni, että jos vain pysyisin aloillani-
niin kaikki ehkä menisi pois tai että minä katoaisin.
Olin liian järkyttynyt liikkuakseni.
Ja huomasin, että hänen kädellään oli verta.
Keksin jonkun tekosyyn, että minun piti lähteä-
eikä hän ehtinyt jutussaan loppuun.
Olin toimittajana The New York Observer-lehdessä.
Olin kiinnostunut kulttuurin muutoksista Manhattanilla-
ja Miramax oli muutosten keskiössä.
Olet ollut minulle kaikki kaikessa, O.
Et ole ystäväni, vaan veljeni.
Miramaxin sisaryhtiö Dimension oli tehnyt uuden version Othellosta.
Sen nimi oli "The One", ja mukana oli sen ajan tähtiä-
mukaan lukien Mekhi Phifer ja Josh Hartnett.
Olen käynyt kaiken mahdollisen läpi.
Se olisi pitänyt julkaista, mutta yhtiö piti siitä kiinni-
Al Goren ja Joe Liebermanin vaalikampanjan aikaan.
Heidän kampanjansa vastusti väkivaltaa mediassa.
"The One" oli väkivaltainen kouludraama.
Tekijöiden mukaan julkaisu siirtyi, koska Harvey oli mukana kampanjassa.
Hän toivoi taloudellisesta tuestaan olevan poliittista hyötyä.
Halusin saada kommentin Harveylta ja minut lähetettiin juhliin.
Minun piti olla kollegan seurana, joka oli tuolloinen poikaystäväni.
Harvey järjesti juhlat entiselle MTV-juontajalle Karen Duffylle.
Seurasin Harveya ja sanoin Rebeccalle, että jututtaisi häntä.
Menin Harveyn luokse ja sanoin, että kysyisin "The One" -elokuvasta.
Hän sanoi, että se oli hänen veljensä elokuva. Sitten hän lähti.
Ajattelin, etten uskonut sitä-
mutta sainpahan kommentin juttuuni.
Olin panemassa nauhuriani pois, koska olin tehnyt työni-
kun Harvey palasikin yllättäen. Hän sanoi: "Et voi käyttää sitä."
Kysyin: "Miksi?" Hän sanoi: "Se oli epävirallista."
Hän yritti tarttua nauhuriini.
Käynnistin nauhurin ja pitelin sitä hänen edessään. Hän raivostui lisää.
Huoneen tunnelma alkoi muuttua-
ja näin kun Harvey räjähti.
Kuulin hänen huutavan täydellä voimalla:
"Kuka tämän lutkan päästi juhliin?"
Hän huusi: "Viekää tuo lutka ulos täältä. Hän ei saa olla täällä."
"Mitä tuo narttu tekee täällä?"
Hän huusi täydellä teholla 23-vuotiaalle naiselle-
joka oli esittänyt fiksun kysymyksen elokuvasta.
Tuntui, että mikä vain oli mahdollista.
Mikään ei olisi varmistanut, että kaikki päättyisi hyvin.
Kollegani ja poikaystäväni Andrew sanoi: "Harvey, minulla on asiaa."
"Hän tuli minun mukanani. Minä haluan kuulla Karen Duffysta."
Ja minä haukoin happea. Muistan, että otin kassimme.
Otin kassit kantoon ja näytin Andrew'lle, että pitäisi lähteä.
Sanoin: "Harvey, olemme kohdelleet sinua hyvin."
"Sinulla ei ole oikeutta nimitellä ihmisiä noin. Et voi tehdä niin."
"Ei, ei tarvitse pyytää anteeksi. Meidän pitää lähteä."
Andrew sanoi: "Pyydä anteeksi." Ihan kuin katkaisijasta olisi painettu.
Harvey sanoi:
"Onneksi olen tämän helvetin paskakaupungin seriffi."
Hän huomasi nauhurini ja tajusi, että olin saanut elämäni sitaatin.
ONNEKSI OLEN TÄMÄN HELVETIN PASKAKAUPUNGIN SERIFFI
Hän alkoi huutaa ja työnsi Andrew'n maahan.
Kaikki katselivat ja ihmettelivät-
kun juhlien isäntä painii toimittajan kanssa nauhurista.
Hän oli varma, että saisi nauhurin-
mutta en aikonut menettää elämäni parasta kommenttia.
Hän raahasi Andrew'n ulos Sixth Avenuelle Manhattanille-
otti Andrew'n sidontaan ja alkoi hakata tätä päähän.
Ympärille kerääntyi yleisöä katsomaan koulunpihatappelua-
ja ajattelin, miten epätodellista se oli.
Ajattelin: "Pitääkö Harvey Weinstein tosiaan minusta kiinni?"
Salamat välähtelivät, kuvia otettiin miljoonia.
Miten tästä ei tulisi New York Postin kansikuva?
Se oli kuva, josta kaikki päätoimittajat unelmoivat.
Kuka ei panisi sellaista kanteen?
En ole ikinä nähnyt valokuvaa siltä illalla.
En ole nähnyt ainuttakaan valokuvaa. Ja niitä otettiin satoja.
Se olisi kuin taikaa. Hollywood-taikaa.
Päätoimittajani, mies, jota arvostan, sanoi:
"Älä kirjoita tästä."
"Harvey ei katoa. Harvey on kuin Venäjä. Älä kirjoita siitä."
Opin tapahtuneesta sen-
että oli seriffi-repliikki kuinka hyvä tahansa-
se toimii vain, jos on oikeasti seriffi. Ja sitä hän oli tuolloin.
Ei autoja tai mitään.
Ei mitään minun juttujani. Muuten käyn kimppuunne.
Häipykää. Jos näen auton, minä ja Robert De Niro hoidamme sen.
Ette enää ikinä tekisi töitä tässä kaupungissa.
Mikki Hiiri ottaa eron kumppanistaan.
Disney ja Bob ja Harvey Weinstein lähtevät eri teille.
Weinsteinit saavat 140 miljoonaa, mutta luopuvat Miramaxista.
He menettivät nimen, joka merkitsi heille jotain.
He menettivät luomansa elokuva-arkiston.
Se oi heidän perintönsä.
Kun myy, menettää valtansa. Sellaista voi katua myöhemmin.
CANNES, RANSKA
Aloitamme uuden, jännittävän seikkailun-
ilman äidin ja isän nimiä. Omistamme yhä Dimension-nimen.
Jos joku keksii paremman nimen kuin Weinstein Company, olemme kuulolla.
Mikään ei voita Weinsteinin veljiä.
Yhtiö pieneni huomattavasti-
ja he yrittivät siirtyä enemmän televisioon. He olivat pulassa.
Jätettyään Disneyn he käyttivät 1,2 miljardia dollaria-
joka oli kiinni pankeissa, obligaatioissa ja sijoituksissa.
Se ei ennustanut hyvää.
Kirjoitin tarinaa Hollywoodin pimeästä puolesta-
kuten rotusyrjinnästä ja seksuaalisesta ahdistelusta.
Havaitsin, että tarinat palautuivat aina samaan mieheen.
Harvey Weinstein tunnettiin tyrannina-
mutta tutkiessani esiin nousivat tarinat seksuaalisesta ahdistelusta.
Tajusin, että kyseessä olisi iso tarina.
On kunnia ojentaa tämä palkinto-
ystävälleni ja sankarilleni Hillary Rodham Clintonille.
Kirjoitin Clintonista keväällä 2017 vuoden 2016 vaalitappion jälkeen.
Näin Harveya ensimmäistä kertaa vuosiin.
En ollut uskoa sitä. Hän oli ollut minulle niin tuttu.
Ajattelin: "Valtasi katoaa, valtasi häviää-
mutta käytät sitä yhä."
"Käytät yhä jäljellä olevaa valtaa. Mitä oikein teet täällä?"
Mutta kun katsoin häntä vaikutus- valtaisten feministien seurassa-
näin hänen satsaavan rahansa omaan suojeluunsa-
esiintymällä feministinä ja mahtavien naisten liittolaisena.
Sitä hän halusi ja niin hän oli onnistunut tukahduttamaan kaiken.
Lakkasin uskomasta, että jutullani olisi jotain merkitystä-
koska kukaan ei voittaisi sitä miestä.
Aluksi naiset uskoivat, ettei tarina ikinä tulisi esiin-
tai että sillä ei olisi mitään merkitystä.
Eräs teema, joka nousi usein esiin jututtaessani lähteitäni-
oli se, miten he pelkäsivät asioita, jotka olivat kuin elokuvista.
Vakoojia, jotka seurasivat heitä ja soluttautuivat elämään.
Aloin itsekin saada uhkaavia puheluita. Se oli täysin totta.
Vuosikausia Harvey Weinstein oli kuullut-
että jotkut halusivat syyttää häntä seksirikoksista ja kiusaamisista-
ja heitä suostuteltiin salaamaan asiat.
Mutta vuonna 2016 hän sai kuulla jostain suuremmasta.
Eräs ihmisryhmä halusi tulla kuulluksi virallisesti.
Hän palkkasi armeijallisen toimittajia, asianajajia-
ja etsivätoimistoja, koska tiesi, että juttu olisi iso.
Harvey käytti yksityisetsivätoimistojen joukkoa.
Eksoottisin niistä oli Black Cube, jota johtivat Mossadin ex-jäsenet.
Tämä on Black Cuben ja Weinsteinin lakifirman välinen sopimus.
"Tarkoitus on tunnistaa negatiivisen kampanjan takana olevat tahot-
ja auttaa pysäyttämään heidät."
Tämä on Weinsteinin lista ihmisistä-
joiden hän epäili olleen luomassa negatiivisia juttuja-
ja tämä oli Black Cuben raportti Rosanna Arquettesta.
"Päämies epäilee Rosannan osallistuvan kampanjaan-
levittääkseen kuvitteellisia syytöksiä päämiehestä."
Se oli kallis operaatio.
Kalleimpien lakitoimistojen asianajajien loputon joukko-
palkkasi maailman kalleimpia yksityisetsivätoimistoja.
Yksin Black Cube maksoi satojatuhansia dollareita.
Harvey Weinstein käytti kaikki keinot naisten pysäyttämiseksi.
He käyttivät paljon energiaa löytääkseen valokuvia-
joissa hän viihtyy naisten kanssa väitettyjen ahdistelujen jälkeen.
Tämä on ilkeä taktiikka, jolla naisten uskottavuutta horjutetaan.
Itse asiassa seksuaalirikosten tyypillinen piirre on se-
että naisia valokuvataan myöhemmin yhdessä väitetyn hyökkääjän kanssa.
Usein ihmiset hautaavat traumansa ja jatkavat töitä punaisilla matoilla.
Sitä hymyilee, mutta sisältä kuolee.
Tuntui, että minun piti luoda seksuaalisuuteni uudestaan.
Halusin otattaa kuvia, joissa tuntisin oloni kauniiksi-
ja voisin ottaa takaisin sen, mitä hän minulta ryöväsi.
Muut naiset voisivat ajatella, että jokin on minussa vialla-
ja että Harvey voisi käyttää sitä minua vastaan.
Halusin tuntea olevani haluttu taas.
Ihmiset tiesivät, että se sika oli raiskannut minut.
Että se hirviö oli ollut sisälläni.
Sain kuulla, että tarvitsisin lisää uskottavia naisia.
Riippumatta siitä, moniko kertoi tapahtumista.
Muutin pois kotoa. Minua seurattiin.
Samat agentit, jotka jahtasivat naisia, tulivat perääni.
Harvey Weinstein hukutti kollegani oikeusjuttu-uhkauksilla.
Mietin, saisinko homman tehtyä-
ja pettäisinkö ne urheat naiset, jotka yrittivät paljastaa asiaa.
Oli mahtava läpimurto-
kuulla Harvey Weinsteinia poliisin nauhalla.
Tule sisään. Käyn suihkussa. Istu siinä ja ota juotavaa.
Voinko odottaa baarissa? - Sinun täytyy tulla tänne.
Ei. Haluan mennä alakertaan. - Emme tapaa enää tämän jälkeen.
Jos nolaat minut... - Tuntuu epämukavalta.
Ei riidellä käytävässä. En tee mitään.
Vannon sen lasteni nimiin. - On epämukava olo.
Tule sisään hetkeksi. Voit lähteä, jos haluat.
Miksi koskit rintoihini eilen? - Anteeksi. Olen tottunut siihen.
OLEN TOTTUNUT SIIHEN
Kun sain sen nauhoituksen, en voinut lopettaa.
Olin saanut varman todisteen-
joten käännyin The New Yorker -lehden Ken Aulettan puoleen.
Ronan Farrow soitti minulle keväällä 2017 ja sanoi:
"Luin artikkelisi Harveysta vuodelta 2002. Saat kuulla, mitä teen."
Hänellä oli kahdeksan todistajaa, jotka halusivat todistaa.
Minä en pystynyt moiseen. Lisäksi hänellä oli poliisin nauha.
Tule sisään... - Tuntuu epämukavalta.
Tule sisään hetkeksi. Voit lähteä, jos haluat.
Miksi koskit rintoihini? - Anteeksi. Olen tottunut siihen.
Kun The New Yorker kuuli nauhan ja sai tietää todistajista-
aloimme kerätä materiaalia mahdollisimman pian.
Soitin Ronanille ja kysyin, miksei juttua ole vielä julkaistu.
He sanoivat, että se oli kesken.
Kuulin, että The New York Times oli kirjoittamassa juttua.
Olimme tehneet töitä yötä päivää, olimme tuskin ehtineet nukkua.
Kun on niin syvällä tutkimuksessa ja on julkaisemassa juttua-
voi unohtaa sen, miten siihen reagoidaan.
Suurin pelkomme ei ollut Harvey Weinstein-
tai hänen maksamansa vakoojat tai pelotteluyrityksensä-
vaan se, että emme saisi tarinaa julkaistua-
ja joutuisimme elämään tietojemme kanssa kertomatta niistä.
Ihmisiä pelotti puhua.
Sen sijaan oli huhuja ja julkisia vitsejä.
Onnea naisille, joiden ei tarvitse esittää pitävänsä Weinsteinista.
En pelkää ketään viihdealalla.
Torjuin Harvey Weinsteinin kolme kertaa viidestä yrityksestä.
Osaatko neuvoa nuoria naisia Hollywoodissa?
Joudun herjauksesta oikeuteen, mutta sama se.
Jos Harvey Weinstein kutsuu sinut hotelliinsa, älä mene.
"Olen 28-vuotias nainen, joka yrittää luoda uraa."
"Harvey Weinstein on 64-vuotias julkkis, joka omistaa tämän yhtiön."
"Vallan tasapaino on 10-0 Harvey Weinsteinin eduksi."
Kun kirjoitin muistion, minusta tuntui, ettei vaihtoehtoja ollut.
Kun muistio vuoti ja se julkaistiin The New York Timesissa-
en voinut kuvitellakaan-
millainen sen vaikutus olisi.
Harvey Weinstein vaimensi rahalla häirinnästä syyttäneet vuosien ajan
"Vallan tasapaino on 10-0 Harvey Weinsteinin eduksi."
...syytöksiä, jotka noudattelevat samaa kaavaa...
VALLAN VÄÄRINKÄYTTÖ
...vaikenemisen tapa liittyen seksuaaliseen ahdisteluun...
"Uskon, että nyt on oikea hetki kertoa totuus."
Luin sen suu hämmästyksestä auki.
...tapaamisia hotellihuoneissa...
He kertoivat naisten kokemuksista ihan kuin olisivat puhuneet minusta.
En ollut uskoa, että he kertoivat sen tarinan.
Ne naiset uskalsivat kertoa tarinansa niin pitkältä ajalta.
He eivät olleet ensimmäisiä, jotka yrittivät, koska jutut haudattiin.
Minulle merkitsee kauheasti, että asia paljastuu.
Harvey Weinsteinia syytetään lukuisista ahdistelutapauksista.
Miramaxin perustaja on sopinut kahdeksan syytettä.
Weinstein toteaa, että hän kasvoi erilaisessa ajassa.
Hän tietää aiheuttaneensa kipua ja pyytää anteeksi.
En usko, että hän ikinä ymmärtää. Sellaiset ihmiset eivät muutu.
Niin sanotaan pedofiileistä ja raiskaajista.
Eivät muutu. Hänestä vain tuli parempi siinä.
Hänestä tuli rohkeampi, ja koska hänellä oli valtaa-
hän onnistui tekemään sitä useiden naisten kanssa ja avoimesti.
Eräs Hollywoodin mahtavimmista miehistä on erotettu.
Hänet erotti perustamansa studion hallitus.
Weinsteinin vaimo ilmoitti jättävänsä miehensä jutun takia.
Hyvä, että olet kunnossa. - En ole kunnossa.
Tarvitsen apua. Kaikki tekevät virheitä. Toivon uutta tilaisuutta.
Kiitos teille. Olen aina ollut teille lojaali.
En niin kuin ne mulkut, jotka kohtelevat teitä kuin sontaa.
Hommaa apua. - Kiitos.
Olemme tyytyväisiä tutkinnan tilanteeseen.
Entinen elokuvamoguli antautui poliisille kameroiden ympäröimänä.
Häntä suojeltiin pitkään, mutta tänään se suojelu on murentunut.
Nämä eivät ole yksityisiä kokemuksia, vaan kollektiivisia.
Siinä on kaava. Ja nyt hän joutuu vastaamaan oikeudelle.
Katsoin "Wonder Woman" -elokuvan lennollani-
jotta tuntisin itseni rohkeaksi, vaikka en tuntenutkaan.
Chris Pinella on hieno repliikki. Hän sanoi:
Jos jokin on vialla, joko et tee mitään tai teet jotain.
Minä kokeilin jo sitä, etten tehnyt mitään.
Ja ajattelin: "Täydellistä."
SELVIYTYJIEN MARSSI
Skandaalin keskellä ahdistelua vastustava kampanja leviää.
Naiset tunnustautuvat seksuaalisen ahdistelun kohteiksi-
Hollywood-moguli Harvey Weinsteinin jutun myötä.
Tarina osoittaa, että asioista kannattaa puhua.
Harvey Weinstein on jäävuoren huippu
Ei olisi osattu ennustaa, että syntyisi maailmanlaajuinen liike.
Tämä on erilainen maailma. Parempi maailma.
Tapaus liittyy valtarakenteisiin, joita ihmiset voivat tunnistaa-
koska jos se onnistuu Hollywoodissa, se onnistuu kaikkialla.
Tämä on tarina Daavidista ja Goljatista. Pieni voi voittaa ison.
Tämä on vallankumous: Haistakaa paska. Miten te saatatte?
Me emme vaikene. Meitä ei vaimenneta.
Harveyn käytös oli hirviömäistä ja hänen pitää saada rangaistus.
Mutta kun valitaan kaikkein pahin-
ja heidät erotetaan-
passitetaan vankilaan tai suljetaan pois alalta-
ja sitten tuntuu, että ongelma on hoidettu.
Yhden vangitseminen ei ratkaise ongelmaa.
Kaikkein karmeinta on se, että järjestelmä tekee tästä mahdollista.
Tällaisia juttuja tulee satoja monilta aloilta.
Naisten kimppuun hyökätään. Heitä väheksytään ja epäillään.
Niin tapahtuu varmasti.
Vielä vastikään oli mahdotonta puhua Harvey Weinsteinista.
Kaikilla aloilla on oma Harvey Weinstein-
ja on paljon vaikutusvaltaisempia ihmisiä-
joista ei vielä uskalleta kertoa totuutta.
Haastattelun jälkeen kamppailen urheiden lähteiden kanssa-
saadakseni heidät ottamaan riskin ja kertomaan tarinansa.
Sen haasteen edessä ovat ihmiset, joita päivittäin ahdistellaan.
Harvey Weinstein kiistää kaikki syytökset
Hän kieltää kostaneensa häntä torjuneille naisille
Bob Weinstein ei kuulemma ennen vuotta 2017-
tiennyt veljensä ahdistelusyytöksistä
Tämä ei ole ohi.
Se jatkuu.
Suomennos: Marko Pohjanrinne Scandinavian Text Service 2019